|  |  |
| --- | --- |
|  | **HRVATSKI JEZIK** |
| **ELEMENTI** | **KRITERIJI OCJENJIVANJA** |
| **ODLIČAN (5)** | **VRLO DOBAR (4)** | **DOBAR (3)** | **DOVOLJAN (2)** | **NEDOVOLJAN (1)** |
| **HRVATSKI****JEZIK** | Programske sadržaje usvojio u cijelosti. Ističe se na satima obrade jer koristi predznanje. Jezične sadržaje ispravno primjenjuje u svakodnevnoj usmenoj i pisanoj komunikaciji. | Lako usvaja jezične sadržaje i primjenjuje ih u usmenom i pisanom izražavanju. Uz malu pomoć izvodi pravila i zaključke. | Učenik većim dijelom usvaja jezične sadržaje, a primjenjuje ih s manjim pogreškama u usmenom i pisanom izražavanju. Traži potporu učitelja. | Uz stalnu pomoć učitelja djelomično usvaja i primjenjuje jezične sadržaje koje, kroz dopunski rad, treba višekratno ponavljati i uvježbavati. | Poznavanje jezičnih sadržaja na razini prisjećanja. Ni uz pomoć učitelja učenik ne prepoznaje jezičnu pojavu niti ju može primijeniti. |
| **PISANE PROVJERE****(JEZIK)** | **90 – 100 %** | **77 – 89 %** | **64 – 76 %** | **51 – 63 %** | **0 – 50 %** |
| **KNJIŽEVNOST** | Znanje iz književnosti je na najvišoj razini. Učenik konkretno i jasno prosuđuje, prima, raščlanjuje i vođeno interpretira književno djelo. Književno teorijskog nazivlje učinkovito i pravilno primjenjuje u interpretaciji književnog djela. | Učenik je književno teorijsko nazivlje u cijelosti usvojio te ga uz povremenu pomoć učitelja primjenjuje u interpretaciji književnog djela. | Učenik je književno teorijsko nazivlje uglavnom usvojio te ga uz pomoć učitelja primjenjuje u interpretaciji književnog djela. | Učenik je književno teorijsko nazivlje samo djelomično usvojio. Povremeno sudjeluje u interpretaciji književnog djela te uz stalnu pomoć učitelja može primijeniti usvojeno znanje. | Učenik nije usvojio književno teorijsko nazivlje, niti uz pomoć učitelja može interpretirati književno djelo. |
| **LEKITRA** | Pokazuje izuzetan interes za čitanje lektire. Ispravno, prema zadanim kriterijima, redovito, jezično točno i kreativno vodi bilješke. Često čita i više od zadanog. | Redovito čita zadana lektirna djela. Bilješke vodi redovito prema zadanim kriterijima, ali s manjim jezičnim greškama. | Redovito čita zadana lektirna djela. Bilješke su često nepotpune. Ne poštuje uvijek zadane kriterije. Ponekad griješi u primjeni pravopisnih pravila. | Neredovito čita zadana lektirna djela. Bilješke su površne, manjkave i sadržajno nedorečene s mnogo pravopisnih i gramatičkih pogrešaka. | Ne čita zadana lektirna djela i ne vodi bilješke. |
| **IZRAŽAVANJE I STVARANJE** | **Pisano** | Učenik se sadržajno, točno i izrazito lijepo pisano izražava, pravilno primjenjujući pravopisne i gramatičke norme. Ima razvijen kritički odnos prema vlastitom i tuđem pisanom izrazu. Rukopis je uredan i čitljiv. | Učenik se sadržajno i točno pisano izražava, primjenjujući pravopisne i gramatičke norme. Rukopis je uredan i čitljiv. | U pismenom izražavanju učenik obraća pozornost na sadržaj, ali griješi u primjeni pravopisnih i gramatičkih normi. Trebao bi urednije i čitljivije pisati. | Teško se pisano izražava i služi neodgovarajućim izrazima s čestim pravopisnim i gramatičkim pogreškama. Rukopis je slabije čitljiv i dosta neuredan. | Pismeni izraz skroman. Uz pomoć učitelja ne uspijeva primijeniti pravopisne i gramatičke norme. Rukopis teško čitljiv i neuredan. |
| **Usmeno** | Usmeno izražavanje je logično, jezgrovito, izražajno i slikovito. Rječnik je izuzetno bogat i aktivan. Učenik posjeduje visok stupanj informiranosti. Lako komunicira i oblikuje govorne poruke. | Usmeno izražavanje je logično i jezgrovito. Komunicira i dobro povezuje riječi. Rječnik je prosječno razvijen, ali aktivan. | Usmeni izraz nije uvijek jezgrovit i izražajan. Rječnik je prosječno razvijen i uglavnom pasivan. Često koristi izraze zavičajnog govora. | Usmeno se teže izražava uz često korištenje izraza zavičajnog govora. Rječnik je siromašan i pasivan. | Vrlo teško se usmeno izražava. Niti uz pomoć učitelja, može usmeno izraziti vlastite misli. |
| **MEDIJSKA KULTURA** | Ima vrlo razvijene sposobnosti za komunikaciju s medijima. Interes i znanja o medijskoj kulturi su na najvišoj razini. Aktivno sudjeluje u raščlambi gledanog filma, TV-emisije i kazališne predstave. Izrazito dobro povezuje riječi, sliku i pokrete. | Znanja o medijskoj kulturi usvojeni su na očekivanoj (operativnoj) razini. Pokazuje veći interes ali su sposobnosti na prosječnoj razini. Posebno aktivan prema određenom mediju. Aktivno sudjeluje u raščlambi gledanog filma, TV-emisije i kazališne predstave. | Znanje i poznavanje medija na nivou reprodukcije. Učenikove sposobnosti za komunikaciju s elementima MK-e dobro su razvijene i napreduju. Odnos prema području MK je na početnoj razini. Rado boravi u školskoj knjižnici, a teže usvaja pojmove vezane za komunikaciju s medijima. | Interes i odnos prema području MK-e je povremen i slabije izražen. Znanje na početnoj razini (nivo prisjećanja i prepoznavanja). Uz učiteljevu pomoć interpretira dijelove filma, TV-emisije ili kazališne predstave. Učenikove sposobnosti za komunikaciju samo su djelomično razvijene. | Znanje i poznavanje medija manjkavo i površno (nivo prisjećanja). Nije usvojeno u dovoljnoj mjeri. Ne pokazuje interes, a niti uz učiteljevu pomoć ne može uspješno interpretirati TV-emisiju, film ili kazališnu predstavu. Učenikove sposobnosti za komunikaciju nisu razvijene. |
| **DOMAĆI URADAK** | Uvijek točno i redovito rješava domaće zadaće kreativno primjenjujući stečena znanja iz književnosti, jezika i medijske kulture. Zadaće su vrlo uredne i često uradi više od zadanog. | Redovito i uredno piše domaće zadaće primjenjujući stečena znanja iz književnosti, jezika i medijske kulture. Zadatke uglavnom izvršava točno i na vrijeme. | Redovito piše domaće zadaće. Zadaća mu je katkad površna. Uglavnom je motiviran za izvršavanje postavljenih zadataka. | Povremeno motiviran da izradi zadatke koji su površno i djelomično riješeni. Češće zaboravlja napisati domaću zadaću. | Ponekad napiše zadaću koja je površna, nedovršena i neuredna. Dovršava mali broj zadataka. |

|  |  |
| --- | --- |
|  | **MATEMATIKA** |
| **ELEMENTI** | **KRITERIJI OCJENJIVANJA** |
| **ODLIČAN (5)** | **VRLO DOBAR (4)** | **DOBAR (3)** | **DOVOLJAN (2)** | **NEDOVOLJAN (1)** | **NAPOMENA** |
| **USVOJENOST, RAZUMIJEVANJE I PRIMJENA PROGRAMSKIH SADRŽAJA****USMENO** | Lako i brzo usvaja sadržaje na najvišem stupnju u kvaliteti znanja. Točno, brzo i samostalno rješava sve zadatke. Izrazito točno, temeljito i logički povezuje i obrazlaže matematičke pojmove i zakonitosti. Ističe se misaonim operacijama jer pronalazi rješenja koja nisu prvobitno dana. Reagira brzo, odgovara temeljito i argumentirano. Primjenjuje znanje samostalno i u novim ispitnim situacijama. Povezuje činjenice i postavlja problem. | Bez većih poteškoća usvaja i prenosi nova znanja (stupanj operativnosti). Točno, umjereno brzo i samostalno rješava matematičke zadatke. Poznaje matematičke pojmove. Uočava, primjenjuje i obrazlaže matematičke zakonitosti. Usvojene sadržaje uspješno primjenjuje u rješavanju zadataka. Znanje primjenjuje, umjereno brzo, točno i bez učiteljeve pomoći. | Sadržaje usvojio na stupnju reprodukcije (kako je naučio iz izvora). Zadatke rješava polako, samostalno i uglavnom točno. Matematičke zakonitosti poznaje ali ih djelomično obrazlaže i primjenjuje. Donekle samostalno, točno i polako (uz učiteljevu pomoć) primjenjuje znanje na jednostavnim primjerima. | Gradivo dosta teško usvaja (stupanj prepoznavanja). Zadatke rješava polako, nesigurno i uz pomoć učitelja. Obrazlaže nepotpuno, površno i s pogreškama. Površno poznaje matematičke, pojmove i zakonitosti. Ne povezuje ih logički. Znanje primjenjuje slabo i nesigurno. Zadatke rješava sporo. Pravi pogreške ali uz učiteljevu pomoć ipak ih uspijeva riješiti. | Izrazito teško usvaja gradivo (stupanj prisjećanja). Nije u stanju riješiti zadatke niti uz pomoć učitelja. Obrazlaže nesuvislo i bez razumijevanja. Ne poznaje i ne primjenjuje osnovne mat. Zakonitosti i pojmove. Znanje je manjkavo pa nema njegove primjene. Ni uz učiteljevu pomoć učenik ne može rješavati zadatke. |  |
| **PISANE PROVJERE** | **\* 90 – 100%** | **\* 77 – 89%** | **\* 64 – 76%** | **\* 51 – 63%** | **\* 0 – 50%** | **\* Pri bodovanju postupaka rješavanja** |
| **DOMAĆI URADAK** | Zadaće su redovite, izrazito uredno/pregledno i točno napisane. Uporan je. Sve zadatke je sam sposoban obrazložiti s razumijevanjem. Često rješava neobavezne dodatne zadatke. | Zadaće su redovite, točne i uredne. Ponekad netočno obrazlaže i točno riješeni zadatak. Povremeno rješava neobavezne dodatne zadatke. | U radu kod kuće je redovit, ali ne posvećuje veću pozornost točnosti i urednosti. Ne snalazi se u obrazlaganju riješenih zadataka. | Zadaće su neredovite, neuredne, često i netočne. Teško obrazlaže riješeni zadatak. | U pisanju zadaća je izrazito neredovit. Zadaće su učestalo površne, neuredne i netočne. Ne može reproducirati riješeni zadatak niti obrazložiti napisano. |  |

|  |  |
| --- | --- |
|  | **PRIRODA I DRUŠTVO** |
| **ELEMENTI** | **KRITERIJI OCJENJIVANJA** |
| **ODLIČAN (5)** | **VRLO DOBAR (4)** | **DOBAR (3)** | **DOVOLJAN (2)** | **NEDOVOLJAN (1)** |
| **USVOJENOST, RAZUMIJEVANJE I PRIMJENA PROGRAMSKIH SADRŽAJA****USMENO** | Učenik je veoma uspješno i u cijelosti usvojio obrađene sadržaje na najvišoj razini. Razumije gradivo, samostalno obrazlaže, uspoređuje i potkrepljuje primjerima. Uspješno povezuje sadržaje | Usvojio gradivo bez većeg napora na stupnju operativnog znanja. Sigurno vlada znanjem i primjenjuje ga u novim situacijama. Obrazlaže sadržaje, uspoređuje i potkrepljuje uz neznatnu pomoć učitelja. | Obrađene sadržaje usvojio na razini reprodukcije. Znanje u manjoj mjeri primjenjuju-je u praksi. Uzročno-posljedične odnose u nastalim sadržajima obrazlaže uz manju učiteljevu pomoć. | Sadržaje usvojio djelomično, na razini prepoznavanja. Usvojene nastavne sadržaje zna obrazložiti samo uz pomoć učitelja. Vrlo mala mogućnost primjene znanja u praksi. | Znanje je na razini prisjećanja. Ne može obrazložiti niti primijeniti znanje u praksi, čak ni uz pomoć učitelja |
| **PISANE PROVJERE** | **90 – 100%** | **77 – 89%** | **64 – 76%** | **51 – 63%** | **0 – 50%** |
| **PRAKTIČNI RAD** | Praktične radove izvodi samostalno, precizno i spretno. Zna objasniti postupak i uzrok. Redovito donosi potreban pribor za rad. Izrazito uredan | Praktične radove izvodi samostalno, precizno i spretno. Teže objašnjava postupak i uzrok. Redovito donosi potreban pribor za rad. | Praktične radove izvodi uz malu pomoć učitelja. Nije sistematičan. Ponekad nema potreban pribor za rad. | Često nema pribor za rad. Neke praktične radove izvodi samo uz pomoć učitelja. | Praktične radove ne izvodi niti uz dodatnu motivaciju. Rijetko donosi potreban pribor. |

|  |  |
| --- | --- |
|  | **LIKOVNA KULTURA** |
| **ELEMENTI** | **KRITERIJI OCIJENJIVANJA** |
| **ODLIČAN (5)** | **VRLO DOBAR (4)** | **DOBAR (3)** | **DOVOLJAN (2)** | **NEDOVOLJAN (1)** |
| **CRTANJE** | Rado se likovno izražava i pokazuje izniman smisao za likovno izražavanje crtom tj. crtežom primjereno koristeći predviđene likovne tehnike, LTS-a te ključne pojmove iz područja risanja. Izražavanje crtom sigurno, bogato detaljima s jasnim uočavanjem i izražavanjem prostora. Ističe se maštovitošću i slobodom kombiniranja. Veoma uspješno vizualno opaža, razlikuje i imenuje crte (vrste crta, nizove i skupove) u okružju i na umjetničkim djelima. | Rado se likovno izražava crtom primjereno koristeći neke likovne tehnike, LTS-a te ključne pojmove iz područja risanja. Uspješno vizualno opaža, razlikuje i imenuje crte (vrste crta, nizove i skupove) u okružju i na umjetničkim djelima. Crteži su bogati detaljima, ali se ne snalazi uvijek u rasporedu i organizaciji prostora. | Crteži nepotpuni, često nedovršeni, a prostor neorganiziran. Djelomično ostvaruje zadani likovni problem, motive. Trudi se dovršiti zadano u skladu svojih mogućnosti. | Program usvojen uz dosta napora. Nema vidljivog napretka u odnosu na početak školske godine. | Nema interesa za rad ni uz učiteljev poticaj. Odbija se likovno izražavati. |
| **SLIKANJE** | Veoma uspješno vizualno opaža, razlikuje i imenuje boje (osnovne i izvedene; akromatske) u okružju i na umjetničkim djelima. Ima razvijen osjećaj za kontraste boja i oblika. Maštovito i izražajno koristi likovno – tehnička sredstva i slikarske tehnike poštujući likovni problem i zadane motive, ključne pojmove i elemente likovnog jezika. | Uspješno koristi likovno – tehnička sredstva i slikarske tehnike poštujući likovni problem i zadane motive primjenjujući ih (u većoj mjeri) u likovnom izričaju. Radovi bogati detaljima, ali ponekad djeluju nedorečeno, nedovršeno. | U likovnim motivima ne primjenjuje uvijek zadane pojmove i elemente likovnog jezika. Zna pravilno koristiti likovne tehnike ali je neodlučan u izboru LTS-a i primjeni ključnih pojmova | Program usvojen uz dosta napora. Nema vidljivog napretka u odnosu na početak školske godine. | Nema interesa za rad ni uz učiteljev poticaj. Odbija se likovno izražavati. |
| **OBLIKOVANJE** | Veoma uspješno vizualno opaža, razlikuje i imenuje masu, volumen (jednostavni i složeni oblici, odnos veličina, karakter) i prostor (vanjski i unutarnji) u okružju i na umjetničkim djelima te arhitekturi. Lako vizualno opaža i kreativno prikazuje kontraste, volumen, mase i prostora primjenom različitih materijala (glinamol, papirna ambalaža, otpadni materijal…). Točno definira likovne pojmove u području oblikovanja | Vizualno opaža ali ne detaljizira u prikazu volumena, mase i prostora. U većoj mjeri definira likovne pojmove u području oblikovanja. Ima razvijen osjećaj za kontraste volumena i prostora koje uspješno oblikuje/modelira u različitim vrstama materijala. | Vizualno opaža ali vrlo pojednostavljeno prikazuje volumen, masu i prostor. Likovne pojmove razlikuje uz pomoć učitelja. Radovi su jednostavni i bez puno detalja | Program usvojen uz dosta napora. Nema vidljivog napretka u odnosu na početak školske godine. | Nema interesa za rad ni uz učiteljev poticaj. Odbija se likovno izražavati. |

|  |  |
| --- | --- |
|  | **GLAZBENA KULTURA** |
| **ELEMENTI** | **KRITERIJI OCIJENJIVANJA** |
| **ODLIČAN (5)** | **VRLO DOBAR (4)** | **DOBAR (3)** | **DOVOLJAN (2)** | **NEDOVOLJAN (1)** |
| **PJEVANJE** | Ima vrlo lijep i čist glas (Širok opseg glasa). Pjeva izražajno, samostalno i sigurno (po sluhu) u točnoj intonaciji. Melodijski čisto i ritamski točno reproducira tekstove i melodije (12 do 15) pjesama različitog tekstualnog sadržaja. Izvrsno glazbeno pamćenje. Napjeve lako i brzo pamti. | Ima lijep i čist glas. (Širok opseg glasa. /Potrebno proširivati opseg glasa.) Pojeva samostalno, ali (ponekad) nesigurniji i melodijskom izvođenju. Razvijeno glazbeno pamćenje. Napjeve i melodije različitog tekstualnog sadržaja pamti uglavnom točno (10 -12) | Ima/nema lijep i čist glas. (Širok opseg glasa.) Traži pomoć i podršku u pjevanju jer teže usvaja tekstove pjesama i melodije (4 do 6) različitog tekstualnog sadržaja. (Pjeva nečisto i nesigurno, ali ritamski točno.) Usvojio predviđene brojalice/pjesmice na prosječnoj razini. Prilagoditi pjevanje grupi. | Ima/nema lijep glas i slabije razvijeno glazbeno pamćenje. Ne može čisto niti u ritmu otpjevati pjesmu ili brojalicu. Pjeva samo u grupi. | Uopće ne sudjeluje u glazbenim aktivnostima |
| **SVIRANJE** | Uz pjevanje, samostalno, sigurno i točno izvodi ritmove naučenih pjesama i brojalica dječjim glazbalima. Prepoznaje glazbala prema obliku i zvuku. Potiče kod ostalih zvukovnu radoznalost i senzibilitet prema pjevanju i sviranju. Izrazito zainteresiran za sve oblike glazbenog izražavanja. | Samostalno, ali nesigurnije reproducira ritmove naučenih pjesama i brojalica dječjim glazbalima (ponekad je potrebna podrška). Prepoznaje glazbala prema obliku i zvuku. Razvijen interes za pjevanje i sviranje. Rado pjeva i samostalno i u grupi. | Uz pjevanje (samostalno ili u grupi) izvodi ili improvizira na udaraljkama ritmove (nekih) naučenih pjesama i brojalica. Poznaje glazbala po obliku, ali ne i po zvuku. Uglavnom očuvan interes i sposobnost za pjevanje i sviranje. | Slabo poznaje glazbala. Nesiguran u ritmičkoj pratnji napjeva dječjim glazbalima (improvizira). Ne pokazuje zanimanje za glazbene aktivnosti. | Uopće ne sudjeluje u glazbenim aktivnostima |
| **SLUŠANJE** | Zainteresirano i pozorno sluša glazbu. Lako slušno prepoznaje i imenuje skladbu koju je već slušao. Slušno zapaža, opisuje određuje i razlikuje ugođaj, tempo i dinamiku skladbe te izvodilački sastav. Samostalno prepoznaje i osjeća izražajni karakter zvučne izvedbe (veselo – tužno, brzo – sporo, glasno – tiho). Po zvuku razlikuje pojedinačne i grupe glasova (ljudsko grlo) i životinjske glasove. | U većoj mjeri zainteresiran za slušanje glazbe. Slušno zapaža i razlikuje ugođaj pjesama (uspavanka, domoljubna pjesma). Samostalno prepoznaje i osjeća izražajni karakter zvučne izvedbe (veselo – tužno, brzo – sporo, glasno – tiho). Po zvuku razlikovati pojedinačne i grupe glasova (ljudsko grlo) i životinjske glasove. | Samo djelomično zainteresiran za slušanje glazbe. Slabije pamti slušane skladbe. Uz pomoć, određuje ugođaj i izražajni karakter zvučne izvedbe (veselo – tužno, brzo – sporo, glasno – tiho). Po zvuku razlikovati pojedinačne i grupu glasova (ljudsko grlo) i životinjske glasove. | Nezainteresiran za slušanje glazbe. Ne može prepoznati skladbu koju je već slušao. U manjoj mjeri razlikuje pojedinačne glasove (ljudsko grlo). Uspješno razlikuje većinu životinjskih glasova | Uopće ne sudjeluje u glazbenim aktivnostima |

|  |  |
| --- | --- |
|  | **TJELESNA I ZDRAVSTVENA KULTURA** |
| **ELEMENTI** | **KRITERIJI OCIJENJIVANJA** |
| **ODLIČAN (5)** | **VRLO DOBAR (4)** | **DOBAR (3)** | **DOVOLJAN (2)** | **NEDOVOLJAN (1)** |
| **MOTORIČKA ZNANJA** | Vježba je izvedena pravilno i sa sigurnošću u svim fazama, te uz estetsku dotjeranost. | Vježba je izvedena pravilno i sigurno uz manje tehničke ili estetske nedostatke. | Vježbu je izvedena s promjenjivim uspjehom uz manju sigurnost i manje tehničke i estetske nedostatke. | Vježbu je izvedena slabo i nesigurno uz veće tehničke i estetske rezultate. | Vježbu ne izvodi, odustaje. |
| **MOTORIČKE SPOSOBNOSTI I POSTIGNUĆA** | Rezultat se nalazi u prvoj četvrtini po vrijednosti dobivenih rezultata. | Rezultat se nalazi u drugoj četvrtini po vrijednosti dobivenih rezultata. | Rezultat se nalazi u trećoj četvrtini po vrijednosti dobivenih rezultata. | Rezultat se nalazi u posljednjoj četvrtini po vrijednosti dobivenih rezultata. | Nepotrebno odustajanje, povreda pravila, diskvalifikacija i sl. |
| **FUNKCIONALNE SPOSOBOSTI** | Prva, najbolja četvrtina po vrijednosti postignutih rezultata bez obzira na vrijednost napredovanja. | Značajan napredak u rezultatu. | Umjereno napredovanje u rezultatu. | Stagniranje ili zanemariv napredak u rezultatu. | Nepotrebno odustajanje ili diskvalifikacija. |
| **ODGOJNI UČINCI RADA** | Aktivan je i radi redovito, ispunjava sve gore navedene zahtjeve.Redovito nosi potrebnu opremu. Ima razvijen osjećaj za zajednički rad i igru, poštuje pravila. Uporan je i ustrajan, uvijek je spreman pomoći i surađivati. Realno procjenjuje svoje sposobnosti. Ima razvijene higijenske navike. | Radi redovito, ispunjava većinu gore navedenih zahtjeva.Uglavnom redovito nosi potrebnu opremu. Osjećaj za zajednički rad i igru treba i dalje razvijati, pravila osjeća kao teret. Nije samokritičan i ne podnosi poraz. Higijenske navike potrebno i dalje razvijati. | Aktivnost u radu je povremena. Slabije razvijen osjećaj za zajednički rad i igru. Često ne nosi potrebnu opremu. Često odustaje od rada, potrebno je više upornosti. Često ne poštuje pravila igre. Higijenske navike nedostatno razvijene. | Aktivnost u radu je neredovita i ne ispunjava većinu gore navedenih zahtjeva. Slabo razvijen osjećaj za zajednički rad i igru. Rijetko nosi potrebnu opremu. Veoma često odustaje od rada i ne poštuje pravila igre. Ponašanjem ugrožava sigurnost drugih učenika.Higijenske navike slabo razvijene. | Redovito ne radi.Ne nosi potrebnu opremu.Ne poštuje pravila igre ni druge učenike.Nema razvijene higijenske navike. |